title: "D\u00fcnemeert"
text: "At D\u00fcnemeert (Lathyrus japonicus) as en plaant \u00fctj det famile flenerkbloosen (Faboidae).\n\nBeskriiwang \n \nAt d\u00fcnemeert as en muarjuarag kr\u00fc\u00fcs. Hat w\u00e4\u00e4kst \u00fctj lung ruter an woort 50 bit 80 cm lung. A bleeden san gr\u00e4-green an 5 bit 10 cm lung. \u00dc\u00fcb't aanj waaks fiin 10 bit 45 mm lung bleetjin.\n\n2 bit 7 bloosen stun uun en dr\u00fc\u00fcw. Jo san laachtruad of brons an wurd leederhen bl\u00e4, a j\u00fcgen k\u00f6n uk witj wees. A fr\u00fcchth\u00f6skin san flaak \u00fcs eerten an wurd ruad-br\u00fcn, wan's rip san. At siad as trinj.\n\nF\u00f6\u00f6rkemen \nDi slach komt trinj am a eerd f\u00f6\u00f6raal \u00fc\u00fcb a nuurdelk heleft f\u00f6\u00f6r. D\u00fc fanjst d\u00fcnemeerten uun Aasien, Europa an Nuurdameerikoo, man uk uun Patagoonien uun S\u00fc\u00fcdameerikoo. Jo waaks bi arke k\u00fcst, auer at siad 5 juar loong uun saaltweeder auerlewe koon, an sodenang aueraal henspeeld woort.\n\nSlacher \n Lathyrus japonicus onerslach japonicus\n Lathyrus japonicus onerslach maritimus\n Lathyrus japonicus maritimus naist onerslach acutifolius\n Lathyrus japonicus maritimus naist onerslach pellitus\n\nNat \nA fr\u00fcchth\u00f6skin koon am iidj, tuf\u00f6l diarfaan as oober giftag. A Sjiineesen br\u00fck a bleeden \u00fcs medisiin. A indioonern uun Nuurdameerikoo haa a fr\u00fccht eden an uk \u00fcs medisiin br\u00fckt.\n\nLiterat\u00fc\u00fcr \n H. Haeupler & Th. Muer: Bildatlas der Farn- und Bl\u00fctenpflanzen Deutschlands. Ulmer Verlag, Stuttgart. 2000. .\n\nFerwisang efter b\u00fctjen \n\n 'Den virtuelle floran' - bilen \n\nFabaceae"